**ŠAHA NODAĻA**

Kuldīgas novada sporta skolas šaha nodaļa dibināta 1964. gadā. Šaha nodaļas dibinātājs ir Alberts Grandbergs. Lielu ieguldījumu šaha nodaļas attīstībā deva treneris Jānis Vilerts, kurš sagatavojis daudzus augstas klases šahistus un iedibinājis šaha tradīcijas Kuldīgā. Šaha nodaļā strādājuši arī Agnis Bogdānovs, Dace Vilerte, Juris Guba, Ilze Burkevica, lielmeistare Tamāra Vilerte, Gunārs Gertners. Patreiz strādā treneri Viktors Šteinbergs un Artūrs Feldmanis.

Kuldīgas šaha nodaļas audzēkņi regulāri izcīna godalgotās vietas Kurzemes un Latvijas mēroga sacensībās. Kuldīgas novada izlase ir daudzkārtēja Latvijas bērnu komandu čempionātu laureāte.

Kuldīgas novada sporta skolas šaha nodaļā sagatavota pirmā lielmeistare Kurzemē Dana Reizniece-Ozola, lielmeistare un pasaules senioru čempione Tamāra Vilerte, nacionālā meistare Benita Vēja. Dana Reizniece-Ozola ir piedalījusies Pasaules šaha Olimpiādēs, ir vairākkārtēja Latvijas čempione, kopš 2021. gada - Starptautiskās šaha federācijas (FIDE) rīkotājdirektore.

Tiesības startēt Pasaules un Eiropas jauniešu čempionātos izcīnījuši sekojoši audzēkņi: Dana Reizniece-Ozola, Aiga Pļavniece, Nellija Feldmane, Linda Krūmiņa, Gerda Ņevska, Mārtiņš Alutis, Madara Kalniņa, Vita Solomahina, Māra Pucena, Elīna Rudovska, Inga Grīniņa, Marta Kāne, Līva Vaivade, Edmunds Beks.

LV izlases dalībnieki Ance Reiha, Nellija Jēkabsone un Raivo Šteinbergs.

2021. gadā Nellija Jēkabsone izcīnījusi 1.vietu Latvijas U-14 jauniešu izlases sastāvā Pasaules meiteņu komandu čempionātā internetā, Raivo Šteinbergs ieguvis 9.vietu Latvijas junioru izlases sastāvā 26.pasaules junioru komandu čempionātā B grupā internetā, 1.vietu Worldwide junioru komandu čempionātā C grupā.

2023. gada janvārī Eiropas pilsētu komandu čempionātā Kuldīgas sieviešu komanda ar Danu Reiznieci-Ozolu, Nelliju Maklakovu, Lindu Krūmiņu un Martu Kāni sastāvā izcīnīja 8.vietu (turnīrs notika hibrīdšaha formātā interneta šaha platformā).

2024 .gadā Pasaules šaha Olimpiādē piedalījās Gerda Ņevska, Arita Strade, Linda Krūmiņa, Nellija Maklakova – komandas pārstāve.

Šaha nodaļa iedibinājusi vairākas tradicionālas sacensības – 2024. gadā notika 60. sporta skolas kausa un 19. Danas Reiznieces-Ozolas balvu izcīņa, 32. „Rumbas kausa” izcīņa. Tradicionāli notiek bijušo treneru A.Grandberga un J.Vilerta piemiņas turnīri, Ziemassvētku turnīrs jauniešiem un Kuldīgas pilsētas svētku turnīrs.